text: सैमसंग इंडिया के वरिष्ठ उपाध्यक्ष (मोबाइल कारोबार) मोहनदीप सिंह का कहना है, 'भारत एक अहम बाजार है और कंपनी देश के शीर्ष 10 शहरों में ऐसे ही स्टोर खोलने की योजना बना रही है। जैसे-जैसे हम आगे बढ़ते हैं इन स्टोरों से हमें अपनी हिस्सेदारी बढ़ाने में वास्तव में मदद मिलेगी।' नए स्टोर में सैमसंग मोबाइल के साथ-साथ ग्राहकों के लिए इलेक्ट्रॉनिक्स सामान और कंपनी के नए प्रयोग का प्रदर्शन भी होगा। इसमें स्मार्टफोन के लिए एक सर्विस सेंटर भी होगा। सिंह का कहना है कि सैमसंग ने इस संपत्ति को पट्टे पर लेने के लिए काफी निवेश किया है हालांकि उन्होंने इसका ब्योरा देने से इनकार कर दिया।